Olsbu lanserer to V75-bankere
– Cash Street var uheldig og feilet på vei mot tet innledningsvis i Sølvhesten sist. Gangen før lå han litt på og måtte nøye seg med annen bak Jag Photo etter en tøff 1.10-åpning. Tredje sist på Färjestad satt han fast som toer. Kolnes-traveren har fine forutsetninger her, og vi tror han leder hele veien, kommenterer han. – Osceola, Folkehesten Klosterskogen i fjor og vinner av folkehestkonkurransen, utvikler seg stadig og går gode løp hver gang. Stayerdistanse er intet minus, og vi tror han vinner, sier Olsbu. Royal Ice blir kun dekket opp med Sejr Gammelsbæk på det store forslaget. – Royal Ice fikk endelig en seier sist etter utur i sine to siste starter og solide prestasjoner i de foregående. Står fint til i springspor nå. Normalt en god sjanse og en alternativ banker. Les VGs kuskekommentarer til V75-omgangen her V75-omgangen kan du se direkte på VG.no eller i vårt travstudio fra kl. 15.30. Våre eksperter setter opp en rekke spennende andelslag til omgangen. Disse finner du på eksperten.vg.no. Her kan du levere VGs spillforslag eller sette opp ditt eget Lite V75-forslag (store bokstaver): 320 kroner Stort V75-forslag: 1320 kroner V75-1 1600 m (volte): 6 ROYAL ICE 15 Sejr Gammelsbæk Favoritten: Royal Ice fikk endelig en seier sist etter utur i sine to siste starter og solide prestasjoner i de foregående. Står fint til i springspor nå. Normalt en god sjanse og en alternativ banker. Outsiderne: Cadabra Tooma tapte for Sejr Gammelsbæk sist. Trippelaktuell. Luringen: Sejr Gammelsbæk avsluttet bra til tredje fra en vrien utgangsposisjon sist. Skulle det bli feil for favoritten, står stallkameraten klar til å overta. Startsiden: Royal Ice kan sitte tidlig i tet. V75-2 2100 m (auto): 4 CASH STREET Favoritten: Cash Street var uheldig og feilet på vei mot tet innledningsvis i Sølvhesten sist. Gangen før lå han litt på og måtte nøye seg med annen bak Jag Photo etter en tøff 1.10-åpning. Tredje sist på Färjestad satt han fast som toer. Kolnes-traveren har fine forutsetninger her, og vi tror han leder hele veien. Outsiderne: Calvin Classic skuffet litt sist ved ikke å holde unna for en klart forbedret Wallner. Gangen før møtte han for gode hester i kvalifiseringen til Jarlsberg Grand Prix. Tok to enkle seirer før det og er trippelaktuell. Xantippe fikk en fortjent seier etter flere gode løp sist, men står sjanseartet til nå. Luringen: Last Tsambika feilet bort en trippelplass bak Xantippe sist. Var veldig god til seier nest sist etter dødens siste 1300 meter. Outsider. Startsiden: Vi tror Cash Street sitter i tet. V75-3 2100 m (auto): 11 BACCHUS Ø.K. 3 FØYNLAND JERVEN Favoritten: Bacchus Ø.K. har imponert stort. Øksnevad-traveren er en solid traver som tåler å gjøre grovjobben selv. Vi ser ikke bort i fra at han kan vinne dette løpet tross utvendig reise, som han har gjort så mange ganger før. Dessuten blir han kuskeforsterket med Åsbjørn Tengsareid. Tross sporet kan han absolutt vinne igjen. Outsiderne: Sundby Scott er i sitt livs form og jakter sin tredje strake. Det er en viss fare for at han blir overflydd, men om han ikke blir sittende fast, kan han ende blant de tre. Luringen: Føynland Jerven har kun tapt en gang på sine 15 starter. Da feilet han innledningsvis, men kom sterkt tilbake til annen. Nå møter han bedre hester enn noen gang, men skal uansett ikke avskrives. Startsiden: Nr. 2,5 og 8 er flinke ut. V75-4 3100 m (volte): 3 ALPHATRON 12 HOPE AND LOVE 13 THE SPECIAL ONE U.S. 1 ARN 7 P.O. SUPER STAR 14 AXEL BUITENZORG 10 GARY'S COKTAIL 9 WAIKIKI MAN 4 ROBERTO D.K. 8 NEXT PHOTO DIAMANT 2 Hanna Fame Favoritten: Alphatron satt fast i Helgestad-debuten sist og er klart bedre enn raden. Får et ytterst knepent tips. Outsiderne: Hope And Love har gått fine løp etter pause og en seier kan være like om hjørnet. Møter ikke avskrekkende selskap. Luringen: P.O. Super Star feilet seg bort i første sving sist. Gangen før i et langløp under JGP-helgen satt han fast med krefter spart. Feilfritt og på sitt beste tror vi han er god nok. Startsiden: Alle strekhestene kan løse bra fra start. En åpen startside. V75-5 2100 m (volte): 15 NESS TJO STJERNA 1 IDA V.A. 5 FRØEN ODA 3 ÅSA KINE 13 RØDMYRSFAKSÅ 8 TYRI MAI 7 ELDING FRØYA 12 TRONS TORILA 11 BARE MIA 10 Månestjerna 6 Ådnes Faksa 2 Super Lisa 14 Espeset Oda 9 Jerkeld Frøkna 4 Jenny May Favoritten: Ness Tjo Stjerna var overlegen fra dødens etter pause sist. Skjerpet lag og en dårlig utgangsposisjon, men hun kan vinne igjen. Outsiderne: Ida V.A. var uheldig sist. Feilet bort annen og en lav 1.28-tid bak Selenason sist. Står fint til på strek. Luringen: Frøen Oda sto helt feil til sist. Var solid etter galopp nest sist i et løp Vestpol Dronninga vant. Startsiden: Ida V.A. kan forsvare sporet. V75-6 2600 m (auto): 5 OSCEOLA Favoritten: Osceola, Folkehesten Klosterskogen i fjor og vinner av folkehestkonkurransen, utvikler seg stadig og går gode løp hver gang. Sist overtok han 1200 meter igjen og vant siden enkelt. Gangen før, på OGP-dagen, fikk han alt for langt frem fra køen fra en vanskelig utgangsposisjon på kort distanse. På Elitloppsdagen på Solvalla tredje sist tapte han kun for en heroisk Red Team Rex. Stayerdistanse er intet minus, og vi tror han vinner. Outsiderne: Denise F. Boko tapte kun for gode Windy Way sist og for Angelina B.R. etter å ha travet i dødens nest sist. Står dumt til spormessig, men med litt tempo over forestillingen kan hun runde frem til en trippelplass. Luringen: Nozler går stadig fine løp, men er ikke lett å få inn på bestilling. Trond Anderssen-traveren har kun vunnet fire ganger på 66 starter. Står fint til spormessig og skulle det klaffe maksimalt kan han ende blant de tre. Startsiden: En noe åpen startside. Osceola kan kanskje sitte tidlig i tet. V75-7 2100 m (volte): 1 TEDDY GUTTEN STØEN 6 BOKLI VIND 12 KLEPPE SLAUREN 11 NYLAND Favoritten: Teddy Gutten Støen gikk et sterkt løp i Jarlsberg midtsommerløp sist. Da feilet han på siste bortre, men kom solid tilbake og hadde vunnet uten galoppen. Feilfritt og om han ikke blir sittende fast har han en fin sjanse. Outsiderne: Bokli Vind vant lett etter relativt tidlig tetkjenning sist og er nok aller best i front. Men om det løser seg er han ikke ueffen, tross tillegg. Luringen: Nyland avsluttet flott sist etter pause og tapte kun knepent for Kleppe Slauren som dog hadde startgalopp. En feilfri Nyland kan bli skummel. Startsiden: Alsaker Torres kan utfordre Teddy Gutten Støen på startsiden.
VGs travekspert Anders Olsbu lanserer tre bankeralternativer til V75-omgangen til Bergen, men kun to av dem får full tillit.